cyanic-selkie/wikianc huggingface dataset:
פלישה (מקרקעין)
פלישה למקרקעין, הסגת גבול, או סקווטינג (מאנגלית Squatting) היא פעולה של התיישבות של אנשים בבניין או בשטח נטוש, או שאינו נמצא בשימוש, מבלי שהפולש מבצע קניה, שכירה או קבלת הסכמה בדרך אחרת. הסופר רוברט נויברט (Robert Neuwirth) טען כי ברחבי העולם קיימים כמיליארד פולשים (סקווטרים), או אחד מכל שישה אנשים. עד 2030 הוא טוען, יהיו 2 מיליארד פולשים, או אחד מכל ארבעה אנשים, ועד 2050 הוא חוזה שלושה מיליארד פולשים למקרקעין, או אחד מכל שלושה אנשים.
לעיתים קרובות נעשה שימוש בבניין למגורים או למרכז חברתי. פעולת הפלישה נעשית בדרך כלל על ידי חסרי בית, אך לעיתים גם על ידי אנשים המשייכים עצמם לאידאולוגיה האנרכיסטית או האוטונומיסטית.
זיו קורן
קריירה
לאחר מכן, בין השנים 1992–2009 צילם עבור עיתון "ידיעות אחרונות". במקביל, בין השנים 1995–2000 שימש כנציג הישראלי של סוכנויות הצילום הצרפתיות "Sygma" ו-"Gamma", ומ-2002 משמש כנציג סוכנות הצילום "Polaris Images" ועובד כצלם עצמאי. מאז האינתיפאדה הראשונה מתעד קורן את הסכסוך הישראלי-פלסטיני ואף צילם תמונות של פיגועי טרור. משנת 2009 קורן משמש כצלם מערכת של עיתון "ישראל היום" ובנוסף משמש כשגריר Canon Europe.
טמילית
היסטוריה
על פי טענתו של בהרדרירג'ו קרישנמורטי, טמילית, כשפה דראווידית, מקורה כשפה אם פרוטו-דרווידיאנית. שחזור לשוני רומז על אפשרות ששפה פרוטו-דרווידיאנית דוברה בסביבות האלף ה-3 לפנה"ס, כנראה באזור נהר גודאבארי הנמוך, בחצי אי הודו.
הקונפדרציה הגרמנית
רומנטיות, לאומיות וליברליזם בעידן פורמרץ
אוסטריה נהנתה מההשפעה הגדולה ביותר בקונפדרציה הגרמנית, והתנגדה נחרצות לליברליזם הלאומי. מטרניך ראה בלאומיות, ובמיוחד בתנועת הנוער הלאומית הגרמנית, סכנה מוחשית, שלא זו בלבד שתערער על מעמדה הבכיר של אוסטריה בקונפדרציה, אלא אף עלולה להצית רגשות לאומיים בקרב אוכלוסיית האימפריה האוסטרית עצמה. בהיותה אימפריה רב-לאומית ורב-לשונית, שבה הסלאבים והמדיארים נהנו מרוב ברור ביחס למיעוט הגרמני השולט, החשש מפני גילויי לאומיות צ'כית, סלובקית, הונגרית, פולנית, סרבית או קרואטית, מהולים בליברליזם בורגני, היה בהחלט מהותי.
אינטגרציה כלכלית
ה"צולפריין" היה בבחינת צעד חשוב לקראת אינטגרציה כלכלית של מדינה גרמנית מודרנית, מתועשת וקפיטליסטית, תוך שהוא מסיים את עידן הגילדות שרווח במשך מאות שנים בנסיכויות הגרמניות. בעלי המלאכה, הבורגנות הזעירה ואנשי הגילדות, שלא היו מסוגלים להתחרות עם היעילות התעשייתית החדשה, איבדו בהדרגה את פרנסתם. בסיסם החברתי עבר אפוא תסיסה, שעתידה לאיים כעבור מספר עשורים על קואליציית האצילים-תעשיינים ששלטה ברייך השני. פערי המעמדות החריפים, חולשת המסורת הדמוקרטית ובסיס התמיכה הצר של האריסטוקרטיה הצבאית ובעלת הקרקעות - כל אלה היו קשיים שעמם נאלצה גרמניה להתמודד בעקבות ה"צולפריין". בתקופתו של ביסמרק הם יטופלו באמצעים אוטוריטריים, ובמיוחד בהתייחס למיעוטים המאיימים על יציבות המשטר, לרבות הקתולים, הפולנים והסוציאליסטים.
ביסמרק ומלחמות האיחוד
תהליך המודרניזציה השמרנית לא התרחש בגרמניה בלבד. קאבור באיטליה; שטיין, הרדנברג וביסמרק בגרמניה; והמדינאים בתקופת מייג'י ביפן - כולם נחשבו לשמרנים בקשת הפוליטית של זמנם ושל מדינתם, אך היו נכונים להשתמש בכך כמכשיר לביצוע רפורמה, מודרניזציה ואיחוד לאומי. אף על פי שכולם נמנו על המעמדות העליונים, הם נתפסו כזרים ביחס לסדר הישן; ודווקא בשל כך ניתן לזהות את תרומתם לבנייתן של חברות חדשות.
מפרץ קמפצ'ה
בשל חום מימי המפרץ, מפרץ זה מהווה "חממה" של הוריקנים.
מקור השם
המפרץ התגלה על ידי החוקרים הספרדים פרנסיסקו ארננדס דה קורדובה ואנטוניו דה אלמינוס בשנת 1517 והם נתנו לו את שמו.
השישייה הדורית
שש הערים נהגו לערוך במשותף פסטיבלים ותחרויות לכבודו של האל אפולו בקרבת קנידוס, בהם חולקו למנצחים חצובות פליז שהוצבו, לאחר כבוד, במקדש אפולו.
פנצ'ו
תולדותיה
פנצ'ו יצאה ב־18 במאי 1940 מנמל ברטיסלאבה שבסלובקיה לעבר ארץ ישראל. הספינה נשאה 500 בני אדם במנעד גילים רחב, מהם כ-300 אנשי בית"ר, כ-100 פליטים יהודים אמידים שמימנו למעשה את הנסיעה, ועוד כ-100 שנאספו בדרך. הנוסעים הצטיידו בדרכונים של פאראגוואי. בארבעת החודשים הראשונים שטה הספינה על הדנובה, מניפה רוב הזמן דגל בולגרי. בנתיב השיט שלה בנהר הדנובה, הטלטלה האונייה מחוף אל חוף בין רומניה, בולגריה ויוגוסלביה, ושלושתן הרחיקו אותה מתחומן ואף סירבו לרכישת מזון אצלן לטובת הנוסעים. כך נותרה האונייה ללא מזון ודלק, שסופקו להם בחלקם על ידי קהילות יהודיות מבולגריה ויוגוסלביה, וארגון הג'וינט.
שנים עשר מהנוסעים נפטרו בעת השהייה ברודוס: עשרה נפטרו ממחלות שונות, ושניים טבעו בניסיון לברוח לארץ ישראל. הם נטמנו בבית הקברות היהודי ברודוס.
ונסדיי אדמס
הופעותיה הבולטות בזיכיון
את דמותה של ונסדיי בסדרת הטלוויזיה המקורית מגלמת ליסה לורינג, אם כי דמותה מוצגת בפן יותר ילדותי ומתוק מאשר ברצועות הקומיקס המקוריות. לורינג שבה לגלם את ונסדיי בספיישל הטלוויזיוני משנת 1977, "ליל כל הקדושים עם משפחת אדמס החדשה", בה דמותה בגרה וכעת מנגנת בחליל. במרווח הזמן שחלף בין סדרת הטלוויזיה המקורית לספיישל הטלוויזיוני, להוריה נולדו שני ילדים נוספים שנראים בדיוק כמו פאגסלי וונסדיי.
אדיסו מאסלה
ביוגרפיה
רכש השכלה גבוהה באוניברסיטת בר-אילן, ובמקצועו הוא עובד סוציאלי קהילתי.
מדינות החברות באומות המאוחדות
מדינות משקיפות ולא-חברות
נוסף למדינות החברות, ישנן שתי מדינות משקיפות שאינן חברות באומות המאוחדות. האחת היא הכס הקדוש (הוותיקן), והשנייה היא הרשות הפלסטינית תחת השם מדינת פלסטין, שב-29 בנובמבר 2012 הפכה למדינה משקיפה לא-חברה שנייה, ברוב של 138 מדינות מול 9 מתנגדות ו-41 נמנעות (עוד קודם לכן, באוקטובר 2011, החליט ארגון אונסק"ו, סוכנות רשמית של האו"ם, לצרף אותה כמדינה חברה לכל דבר ועניין). לפני ההצבעה יו"ר הרשות הפלסטינית, מחמוד עבאס, נאם והציג את הבקשה. הצעת ההחלטה נקבעה באופן מכוון לתאריך זה (כ"ט בנובמבר), אותו התאריך בו החליטה עצרת האו"ם ב-1947 על סיום המנדט הבריטי והקמת שתי מדינות עצמאיות בארץ ישראל (תוכנית החלוקה).
סהרה המערבית מקיימת קשרי חוץ עם מדינות רבות והיא חברה מלאה באיחוד האפריקאי. האו"ם מנסה לקיים באזור משאל עם לקביעת זכות הסהרים להגדרה-עצמית.
קלוז'-נאפוקה
קלוּז'-נאפּוֹקָה (ברומנית: Cluj-Napoca, אלפבית פונטי בינלאומי: ; בהונגרית: Kolozsvár; בתקופה הרומית: Napoca; בלטינית של ימי הביניים: Castrum Clus או Claudiopolis; בגרמנית: Klausenburg; ביידיש: קלויזענבורג) היא עיר בצפון-מערב רומניה, בחבל ההיסטורי טרנסילבניה, ועיר הבירה של מחוז קלוז' ושל טרנסילבניה כולה. העיר היא אחד המרכזים האקדמיים, התרבותיים והתעשייתיים החשובים ביותר במדינה והיא העיר השנייה בגודלה בה. היא ממוקמת כ־330 ק"מ צפון-מערבית לבירת רומניה בוקרשט, בעמק נהר הסומש הקטן (רומנית: Someşul Mic; הונגרית: Kis-Szamos).
היסטוריה
לאחר כיבוש דאקיה על ידי האימפריה הרומית במאה ה־2, הקים הקיסר טראיאנוס מחנה קבע בשם נאפוקה (Napoca) עבור לגיון שהוצב באזור. מגורי הקבע של לגיון רומי באזור הביאו להתפתחות עיר באזור ואדריאנוס העניק לעיר מעמד של "מוניקיפיום". במהלך שלטונו של מרקוס אאורליוס שודרגה נאפוקה למעמד הגבוה ביותר של עיר רומאית (קולוניה). מעמדה הלך ועלה במהלך הדורות, ונאפוקה הפכה לעיר הבירה של הפרובינקיה פורוליסנסיס (Provincia Porolissensis). בתקופת נדידת העמים נחרבה העיר.
בין השנים 1790–1848 ו־1861–1867 הייתה קלוז' בירתה של הנסיכות הגדולה של טרנסילבניה באימפריה האוסטרית. במהלך מאורעות "אביב העמים" ניסו ההונגרים באימפריה האוסטרית להתקומם נגד השלטונות האוסטריים, והוצבו בעיר כוחות הונגריים תחת הנהגתו של הגנרל הפולני יוזף בם (Józef Bem). לאחר ההכרזה על הקמת האימפריה האוסטרו-הונגרית (ה־"Ausgleich") ב־1867, קלוז' וטרנסילבניה כולה סופחו שוב לשטחה של ממלכת הונגריה, וקלוז' הייתה העיר השנייה בגודלה בממלכה, אחרי בודפשט, והפכה לבירת מחוז קולוז' (הונגרית: Kolozs).
דמוגרפיה
כבר מימי הביניים הייתה קלוז' עיר רב־תרבותית בעלת חיים תרבותיים ודתיים מגוונים. ההרכב האתני, על פי מפקד אוכלוסין רשמי משנת 2002 הוא: בשנת 2002 מנתה אוכלוסיית קלוז' 318,027 נפש, מה שהופך אותה לעיר השלישית בגודלה ברומניה, אחרי הבירה בוקרשט והעיר יאשי. מקובל לומר שקלוז' נמצאת ב"תחרות" מתמדת עם יאשי על מעמד העיר השנייה בגודלה במדינה, ושתיהן מונות בערך אותו מספר תושבים.
החינוך בעבר
בעבר פעלה בעיר אוניברסיטת קלוז' (רומנית: Universitatea din Cluj; הונגרית: Kolozsvári Tudományegyetem), שנוסדה בשנת 1872 על ידי הקיסר פרנץ יוזף הראשון. ב־1881 שונה שמה ל"אוניברסיטת פרנץ יוזף". לאחר מלחמת העולם הראשונה ב־1919 עברה קלוז' לריבונות רומנית, והאוניברסיטה עברה לבודפשט, וכעבור שנתיים, ב־1921, עברה לעיר ההונגרית סגד. באוגוסט 1940 עברה קלוז' שוב לריבונות הונגרית, והאוניברסיטה חזרה לעיר מוצאה, עד לסוף המלחמה ב־1945. שמה שונה לאוניברסיטת סגד, וברבות השנים הפכה לאחת האוניברסיטאות המכובדות בהונגריה ובמרכז אירופה.
הופעה חיה בבארבי
הופעה חיה בבארבי הוא אלבום הופעה של עמיר לב, אשר יצא בשנת 2000 תחת חברת NMC והמון הפקות. באלבום התארחו האמנים רפי פרסקי, אביתר בנאי וסיון שביט. האלבום הוקלט ברובו במועדון הבארבי, פרט לרצועה "הכנר התורכי", שהוקלטה ב"אולפני המון".
עמותה
מוסדות בעמותה
עמותה רשאית לייסד מוסדות נוספים, אך עליה להסדיר דבר זה בתקנונה.
דיווח שנתי
במסגרת היות העמותה תאגיד רשום כחוק, היא נדרשת להגיש לפחות אחת לשנה דין וחשבון על פעילותה לרשם העמותות. החוק מחייב בהגשת דו"ח כספי המפרט את מצבה הכלכלי של העמותה אחת לשנה (כאשר הדו"ח מתייחס לשנת הכספים שהסתיימה), דו"ח מילולי המפרט את עיקר פעילות העמותה בשנה הקודמת להגשת הדו"ח וכן פרוטוקולים מהישיבות והדיונים של מוסדות העמותה- הוועד המנהל, ועדת הביקורת והאסיפה הכללית. כלל הדיווחים פתוחים לעיון הציבור במשרדי רשם העמותות בירושלים. כמו כן נדרשת כל עמותה לשלם אגרה שנתית על המשך פעילותה, או לחלופין לספק תצהיר על פטור מאגרה עבור השנים 2014–2019 לעמותות שאינן משלמות שכר ו/או מלגות ומחזורן הכספי אינה עולה על 300,000 ש"ח.
חארכי
גרילרים שעברו צד (Ralliés)
הבסיס שלה היה בסעידה ופעלה לפי השיטות של הצבא לשחרור לאומי. הייתה מחולקת לארבע קתיבות ובה 30% "עוברי צד" שבחרו בעצמם את מפקדיהם הזוטרים.. אחרי המלחמה חלקם עברו עינויים והוצאות להורג להוציא אלו שהצליחו לעזוב את אלג'יריה והצוטרפו לחווה בחבל דורדון שנקנתה על ידי אנדרה וורמסר..
קישורים חיצוניים
Revue de l'Occident musulman et de la Méditerranée,vol.34, numéro 1|,1982-2 pp.119-134
פטריק סטרודה
קריירה
בין השנים 1985–1987, עבד סטרודה כראש מחלקת הביטחון של מחוז דורדון. בשנת 1992, מונה למזכ"ל הוועדה של אולימפיאדת החורף ה-16, שנערכה באלברוויל. בין השנים 1992–1994, סטרודה עבד כמזכ"ל מחוז דרום.
פוליטיקה של איסלנד
נשיא
ב-1996, לאחר ארבע קדנציות רצופות של ארבע שנים כל אחת החליטה הנשיאה הראשונה באירופה ויגדיס פינבוגדוטיר הפופולרית החליטה שלא להתמודד לקדנציה נוספת. בבחירות 1996 אחוז ההצבעה עמד על 86% ויו"ר מפלגת השמאל לשעבר אילף רנגר גרימסון נבחר לנשיא ברוב של 41 אחוזים ובפער של 12 אחוזים משאר המועמדים האחרים.
קרנוניים
שמם של הקרנוניים נגזר מהמאפיין הבולט ביותר שלהם שהם זיפים ארוכים היוצאים מבין עינייהם היוצרים רושם שהדג הוא בעל קרניים.
יהדות קולאשי
חיי יהודי קולאשי עד גלי העלייה לישראל
הרצל באזוב, מראשוני הציונים בגאורגיה, ביקר בעיירה בשנות ה-20, וכתב עליה כי ברחובות התהלכו יהודים עם ציצית ותפילין, ואף ברחוב סטלין הראשי בעיירה. תופעות אנטישמיות במהלך המאה ה-20 היו מועטות בקולאשי בשל הרוב המוחלט שאלו היוו בעיירה והמרחק היחסי שלה מהערים הגדולות במדינה. בקולאשי פעל גם בית קברות יהודי.
ואליס ופוטונה
כלכלה
עיקר כלכלת האיים המסורתית מבוססת על החקלאות, ו-80% מתושבי האיים מתפרנסים מחקלאות (בעיקר גידול קוקוס, ירקות וגידול חזירים) ודייג. כ-4% מהתושבים מועסקים על ידי השלטון המקומי. חלק מהכנסות האיים מקורם בהרשאות שניתנות ליפן וקוריאה הדרומית לדוג בשטחי האיים.
אוכלוסין
נכון לשנת 2018 התגוררו באיים 11,558 תושבים (מהם 72% באי ואליס, 28% באי פוטונה). מרבית התושבים הם ממוצא פולינזי. היתרה ממוצא צרפתי. מרבית תושבי האיים נוצרים קתוליים. התושבים מדברים הן צרפתית (ל-90% מהאוכלוסייה כשפה שנייה) והן ואליסיאנית או פוטואנית - שפות פולינזיות מקומיות.
תחבורה
באי ואליס כ-100 ק"מ של כבישים, מהם 16 ק"מ סלולים. באי פוטונה 20 ק"מ של כבישים, שכולם בלתי סלולים. לטריטוריה שני נמלים - נמל ליבה באי פוטונה, ונמל מאטא אוטו בוואליס. צי הסוחר של האיים כולל שלוש ספינות המסוגלות לשאת 92,060 טונות סחורה, וכן שתי ספינות נוסעים ומכלית נפט.
חואן גואידו
ביוגרפיה
באספה הלאומית הוא עבד על חקירת תיקי שחיתות בממשלתו של מדורו, דבר שסימן אותו כאחד ממנהיגי האופוזיציה לשלטונו של מדורו. בדצמבר 2018 נבחר לנשיא האספה הלאומית והושבע רשמית לתפקיד ב-5 בינואר 2019. הוא נשבע להתנגד למדורו והאשים את האחרון בהפרת החוקה בכך שהאריך את תקופת כהונתו למרות המניעה החוקתית לכך. ב-10 בינואר 2019 קרא למדורו להתפטר ולערוך בחירות חדשות לנשיאות. אך מדורו הושבע לתפקיד נשיא ונצואלה. בתגובה לכך הכריז גואידו על ההשבעה כצעד לא לגיטימי והכריז כי האספה הלאומית נטלה לידיה את השלטון וכי היא תמשיך בתוכניתה להדחת מדורו. הדבר תרם להתפתחות משבר נשיאותי חוקתי. האספה הכריזה על גואידו כנשיא, בצעד שזכה לתמיכת ארגון מדינות אמריקה.
נזירים ציסטרציאנים
חיי הנזירים
כל נזיר שרוצה להצטרף למנזר צריך לשהות בו חמש או שש שנים לתקופת ניסיון. לאחר שעמדו בניסיון נדרשת מהמועמדים "המרה" - נאמנות לחיי נזיר, הכוללת שמירה על אווירת שתיקה. כל הנזירים והנזירות הציסטרסיאניים ידועים כממעטים בדיבור, מה שהוביל את הציבור לרעיון שהם נודרים נדר שתיקה. זה לא נכון ברוב המקרים, ואף על פי שלשתיקה יש משמעות רבה בתקנון המנזרים, הם לא מנועים מדיבור, אלא רק מקפידים לא לדבר שלא לצורך. יש שלוש סיבות לדיבור: אלו צורות תקשורת, המשולבות במשמעת שמטרתה שמירה על אווירה כללית של שתיקה, שהיא חלק מ"תפילה מתמדת".
בארצות הברית, מנזרים רבים של נזירים ציסטרסיאניים מפרנסים את עצמם באמצעות חקלאות, ייעור והשכרת אדמות חקלאיות. מנזר נזירים ציסטרסיאניים גבירתנו של הגדה האביבית (Our Lady of Spring Bank), בספרטה, ויסקונסין, תומך בעצמו על ידי קבוצה בשם "נזירי הלייזר", המייצרת דיו למדפסות, קפה גורמה ואוכל כלבים. הנזירים באיווה מייצרים ארונות לעצמם וגם למכירה. נזירי המנזר "גבירתנו מדאלאס" מנהלים בית ספר קתולי לבנים באירווינג, טקסס.
אריאנה נתיבי אוויר אפגנים
אריאנה נתיבי אוויר אפגנים (בפשטו: آريانا افغان هوايي شرکت; באנגלית: Ariana Afghan Airlines) היא חברת התעופה הלאומית של אפגניסטן, והיא כיום חברת התעופה הגדולה במדינה. חברת התעופה מפעילה טיסות פנימיות ובינלאומיות ובסיסה בנמל התעופה הבינלאומי של קאבול. החברה בבעלות מלאה של הממשלה האפגנית.
הלנה רקוצקי
הלנה רקוצקי (בפולנית: Helena Rakoczy; נולדה כקריזנובק (Krzynówek), כותבים גם Rákóczy או Rákóczi 23 בדצמבר 1921 - 2 בספטמבר 2014) הייתה מתעמלת פולניה. הייתה אלופת עולם ובעלת מדליית ארד אולימפית. היא המתעמלת הפולנייה המעוטרת ביותר, הן בגברים והן בנשים.
אריאנה נתיבי אוויר אפגנים
היסטוריה
בשנת 2006 ערכו שלטונות גרמניה בדיקות למטוסי החברה, במטוסי החברה נמצאו מספר ליקויים. החברה לא הגיבה באופן הולם ובמועד לחקירה בדבר ההיבטים הבטיחותיים של פעילותה, לפיכך החליטה הוועדה לאסור את פעילותה במדינות האיחוד האירופי.
רכס אראמיס
אורכו של הרכס 48 קילומטרים בכיוון דרום מערב - צפון מזרח.
גילוי הרכס
הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).
סן-פייר (סן-פייר ומיקלון)
היסטוריה
עד לשנת 1945 התקיימה קומונה שלישית בסן-פייר ומיקלון: איל-או-מרן (L'Île-aux-Marins, "אי המלחים"). היא סופחה לקומונה של סן-פייר בשנת 1945.
דמוגרפיה
אוכלוסיית סן-פייר לפי מפקד האוכלוסין ב-2006 הייתה 5,888, כאשר רבים מהם ממוצא בסקי, ברטוני, נורמני או אקדי. כל התושבים בקומונה גרים באי סן-פייר הראשי.
ממשלה
הקומונה מובלת על ידי ראש העיירה והמועצה האזורית. בסמוך למרכז שפת הנמל שוכנים סניפי הדואר ובית המפקד (שבו עבדו המנהל הכללי של המכס והמיסים העקיפים), ומאחוריהם נמצאת כיכר הגנרל שארל דה גול, במרכז העיר.
שירותים
בית החולים פרנסואה דונן (נפתח בשנת 2011 ) הוא בית החולים היחיד בסן-פייר ומיקלון עם טיפולים עם צרכים מיוחדים בתחום הבריאות, והוא ממוקם בבית האבות במסון דה רטרט אגלנטן.
חינוך
בתי ספר פרטיים:
חיל האוויר הפקיסטני
חיל האוויר הפקיסטני (באורדו: پاک فِضائیہ) הוא הזרוע האווירית של הכוחות המזוינים של פקיסטן.
היסטוריה
עם הטלת הסנקציות, גבר שיתוף הפעולה עם סין, שתי המדינות חברו יחד גם כתוצאה מהאויב המשותף - הודו. כחלק משיתוף הפעולה החלו שתי המדינות לייצר בין היתר טנקים (אל-חאליד/MBT-2000), מטוסי אימון (K-8, Super Mushak) וגולת הכותרת - פיתוח וייצור מטוס הקרב JF-17.
חגי אבריאל
בכוחות המגן
בשנת 1942 התגייס חגי אבריאל לפלמ"ח ושירת בפלוגה ב'. בראשית 1946 יצא לצרפת בשליחות ההגנה במטרה לחזק את מפעל ההעפלה. הוא עלה על סיפון השמפוליון, כחייל בריטי מתחזה. הוא נעצר על ידי הבריטים על סיפון האונייה בנמל טולון, בחשד שהתחזה לחייל בריטי. משם הועבר כאסיר לאלכסנדריה, לקהיר ולבסוף לירושלים. הוא שוחרר בערבות של ההגנה או הסוכנות היהודית, ויצא שוב בתור נוסע סמוי לאירופה, להביא אוניות מעפילים. בשנת 1948 חזר אבריאל ארצה והתגייס לצה"ל שזה עתה נוסד. הוא הוצב בפיקוד הדרום, טיפס בסולם התפקידים ומונה לבסוף לקצין המודיעין של פיקוד דרום.
אשמדאי
היהדות העממית מזהה באשמדאי את השורש ש.מ.ד, קרי הרס; הכחדה.
עג'לון
היסטוריה
עג'לון נזכרת במרשם האוכלוסין העות'מאני שנערך בשנת 1596. באותה העת היו בה 313 משקי בית מוסלמים ו-20 רווקים מוסלמים, בנוסף ל-20 משקי בית נוצרים. אלו שילמו מיסים על תוצרת חקלאית מגוונת, לרבות עצי זית, כרמים, עצי פרי, ירקות וגינת פרי, פרדסים, בית אל-מל ומל גאיב, עיזים וכוורות, בנוסף להכנסות מזדמנות; מס שוק וטחנת מים; סך של 14,500 אקצ'ה.
אקלים
בעג'לון שורר אקלים ים-תיכוני. הטמפרטורה השנתית הממוצעת היא 16.7 מעלות צלזיוס, ו- של משקעים יורדים מדי שנה.
חניבעל: מקור הרוע (סרט)
עלילה
בנקודה זו הסרט נעצר וממשיך לאחר 8 שנים כאשר חניבעל, הניצול היחיד ממשפחתו, לומד בבית יתומים רוסי בטירה שהייתה ביתו לשעבר והולאמה על ידי הממשלה. בצעד נועז מחליט חניבעל לעזוב אותו ונוסע לפריז, בירת צרפת בניסיון למצוא את דודו. שם הוא מגלה שדודו נהרג אך אלמנתו, מוראסקי שיקובו, ניצולת מלחמה מיפן שמשפחתה נהרגה בהירושימה, חיה ונושמת. חניבעל מחליט לחיות אצל מוראסקי והם נקשרים האחד אל השני בעיקר בזכות העובדה ששניהם נותרו לבדם בלי משפחה.
שלמה רבינוביץ
רבי שלמה הכהן רבינוביץ (ה'תקס"א - כ"ט באדר ה'תרכ"ו, 1866), בעל "תפארת שלמה", היה האדמו"ר הראשון של חסידות ראדומסק.
קורות חייו
היה תלמידם של רבי מאיר מאפטא, רבי פישל מסטריקוב ורבי ישעיהו מפשדבורז'.
בתקופה זו התחיל לנסוע רבי שלמה לרבי משה מלעלוב וקיבל עליו את מרותו, הוא המשיך בכך עד עלייתו של רבי משה מלעלוב לארץ ישראל בשנת ה'תרי"א.
הגותו
את עיקרי תורתו כתב האדמו"ר מראדומסק בספרו "תפארת שלמה" על התורה ועל המועדים. הגותו עוסקת בעיקר סביב מידת היסוד מתוך יסודות הקבלה. בספרו מרבה האדמו"ר לעסוק ביוסף הצדיק ולחזור על כך שהגימטריה של שמו עולה כמספר ציון. המעלה הבסיסית היא ההתגברות על התאווה שהיא המפתח להתגדלות בתורה ובשאר המידות. על ידיעותיו בנסתר התבטא פעם באומרו "ברוך ה', בקי אני בכתבי האר"י הקדוש ז"ל כבאשרי יושבי ביתך".
יהודה יפרח
יהודה יפרח (נולד בשנת תשל"ו 1976) הוא עיתונאי וראש הדסק המשפטי של העיתון "מקור ראשון".
מאחורי השער
מאחורי השער הוא סינגל שהוקלט על ידי הזמרת הישראלית דין דין אביב בהשתתפות אלון אולארצ'יק. את השיר הוציאה לאור ב-6 באוגוסט 2012 חברת התקליטים NMC, והוא נכלל כרצועה החמישית באלבום האוסף של הזמרת, האוסף.
הר שחורת
תצפית
בחלקו הגבוה של ההר נמצאת נקודה לתצפית אזורית מקיפה שכוללת את הרי אדום, דרום הערבה, הרי אילת, מפרץ אילת והערים עקבה ואילת. בצפון נחסם הנוף על ידי קו הרכס של הר שלמה והר יהורם. ממזרח אפשר לראות את חלקה הדרומי של הערבה ואת הרי אדום. התצפית מזרחה מתחילה ממורדות ההר וממשיכה לאזור מרכז הערבה-שמחולק באזור זה למספר עמקים (מלחות). מעבר למלחת עברונה אפשר לראות את נמל התעופה הירדני בבירור, מדרום לנמל ומעליו נמצאת גבעת ג'בל בקר שהיא אחת מהפסגות הגבוהות בירדן. במורדות ההר, מדרום לשדה התעופה הירדני, נראית העיר עקבה שבתיה נבנו על גבי נחל ואדי אל-יתם התוחם את ג'בל בקר מדרומו.
בומברמן
המשחק
בומברמן הוא רובוט הרכבה העובד במפעל פצצות, והוא מרכיב הפצצות הטוב ביותר במפעל. בומברמן משתעמם מהכנת הפצצות במפעל יום אחר יום ללא הפסקה. בעקבות שמועה שרובוט שיצליח לצאת מהמפעל התת-קרקעי יקבל משאלה, הוא מתחיל במסע ברחבי המפעל כדי שיוכל לבקש משאלה להפוך לבן אדם. המכשול העיקרי בדרכו הוא התנגדותם של שומרי המפעל, העושים כל שביכולתם כדי שהמפעל ימשיך לתפקד כרגיל.
המכון המאוחד למחקר גרעיני
היסטוריה
המכון הוקם על בסיס הסכם שנחתם ב-26 במרץ 1956 על ידי נציגי 11 מדינות של הגוש הסובייטי. מטרת הקמת המכון היה לאחד את המאמצים בתחום הגרעין. עוד משנות ה-40 בעיר דובנה היה ממוקם מכון מחקר גרעיני של האקדמיה למדעים של ברית המועצות שברשותו היה מאיץ חלקיקים ופעלה מעבדה אלקרו-פיזית שעסקה במחקרים בתחום בניית מאיצי חלקיקים. הקמת המכון הייתה תגובה סובייטית להקמת CERN בשנת 1954.
BEML
החברה מייצרת ציוד למערכות רכבת תחתית בהודו כדוגמת הקרונות מדגם ATO שבשימוש קו 2 של הרכבת התחתית של קולקטה.
ניק פארק
ביוגרפיה
ב-2018, במסגרת החלטת בעלי הסטודיו להעבירו לבעלות עובדיו, מונה פארק לחלק מהנהלת הסטודיו.
צ'י-יינג
"צִ'י-יִינְג" (בפין-יין: qíyīng) היה שמה של ג'ונקה סינית מפוג'ואו, שהפליגה מסין סביב כף התקווה הטובה אל ארצות הברית ואנגליה בשנים 1846-1848. אונייה זו הייתה קרוב לוודאי האונייה הסינית הראשונה שפקדה נמלים באמריקה ובאירופה.
הביקור באנגליה
הג'ונקה הייתה מהירה, וגמאה את הדרך בין בוסטון לאנגליה ב-21 ימים (מחוף לחוף), זמן מהיר אפילו לאוניות הדואר (packet ships) המונעות בקיטור בנות התקופה:
אחריתה
"צ'י-יינג" נגררה מלונדון אל הנהר מרסי על ידי גוררת הקיטור "שאנון", הגיעה ב-14 במאי 1853, ועגנה ליד רוק פרי בחוף צ'שיר. ב-29 בספטמבר 1853 התכוננה הג'ונקה לצאת אל מעבר לים בתוך שלושה שבועות, אך פורקה "למטרות מחקר" על ידי "רדהד, הרלינג אנד בראון". שנתיים אחר כך דיווח השבועון Plymout and Devonport בגיליונו מיום 6 בדצמבר 1855, כי "הג'ונקה הסינית, שמשכה בעבר קהל רב, נרקבת כיום מוזנחת וללא טיפול בחוף טרנמר פרי ממול ליברפול".
יש דברים שלא עושים
וידאו קליפ
נכון לספטמבר 2020, מונה הצפיות של הקליפ עומד על כ-5.5 מיליון צפיות.
קיסוסית קוצנית
שימוש ברפואה עממית
לקיסוסית שימושים ידועים ברפואה עממית מקומית.
תחנת הרכבת אלרואי
היסטוריה
התחנה נבנתה כצריף עץ פשוט ומאוחר יותר נבנה במקום בניין קטן אשר נבנה מלבני בניין. מבנה התחנה היה למעשה מחסה מפגעי מזג האוויר ותו לא, בדומה לתחנת אוטובוס של ימינו.
גרש בודקר
קורות חיים
בשנת 1967 זכה בפרס לנין
רייצ'ל קרסון
ילדות ולימודים
בלימודי התואר הראשון, במכללת קת'ם לבנות, בחרה קרסון בביולוגיה כמסלול עיקרי. היא סיימה את לימודיה במכללה בהצטיינות בשנת 1929. לאחר שהשתתפה בקורס קיץ במעבדה לביולוגיה ימית, המשיכה את לימודיה המתקדמים בחקר זואולוגיה וגנטיקה באוניברסיטת ג'ונס הופקינס. בעקבות מצבה הכלכלי הרעוע, נאלצה קרסון לעבוד תוך כדי לימודיה, ועל כן החלה במשרת עוזרת מחקר במעבדת ריימונד פרל, שם עבדה עם עכברושים וזבובי דרוזופילה. קרסון השלימה את התואר שני בזואולוגיה בשנת 1932.
השפעת הספר
הוויכוח סביב תקפות טענותיה של קרסון בדבר השפעותיו של הדי-די-טי על בעלי חיים ובני אדם עדיין לא הסתיים. טענתה של קרסון כי הדי-די-טי הוא גורם מסרטן עדיין לא זכתה לתמיכה במחקר ישיר כלשהו וקביעתו של ראש ועדת הסוכנות להגנת הסביבה, השופט האדמיניסטרטיבי אדמונד סוויני, כי "די-די-טי אינו סיכון קרצינוגני לבני אדם" נחשבת תקפה עד היום.
דורון שפע
ברוב שנותיו ככדורסלן שיחק בהפועל ירושלים.
אליפות האמריקות בכדורסל 2001
קישורים חיצוניים
נתונים מאתר פיב"א
אלונה רודה
אלונה רודה (נולדה ב-1979) היא אמנית חזותית ישראלית, המתגוררת בברלין. עבודותיה משתמשות במגוון אמצעי ביטוי, בהם פיסול, וידאו, מיצבים וצילום.
הרווק
בישראל התוכנית שודרה ב-yes, וב-HOT.
בדיקת חדירות
התהליך
בעיות האבטחה מוצגות בסיום הבדיקה לאחראי המערכת (או מתאם הבדיקה מטעם החברה הנבדקת).
יהונתן מגון
העשור השני של המאה ה-21
בשנת 2021 דיבב את ארלו בסרט ההנפשה של נטפליקס "ארלו, ילד-אליגטור", ודיבב את אנדי בסדרה "גוסט פורס". כמו כן דיבב בסרט "סרט הרעשנים" וביצע את קטעי השירה של לינקולן רעש, הדמות הראשית בו. בנוסף דיבב את מחשב הקורים בסדרה "ספיידי וחבריו המופלאים".
אליהו זהבי
ביוגרפיה
נפטר ב-16 באוקטובר 2006. ציווה את גופתו למחקר מדעי.
לוטי
ראו גם
}}
משפט ספין-סטטיסטיקה
הוכחה
במערכת של שני חלקיקים המצויים תחת תנאים זהים, החלפה בין מיקומם של שני החלקיקים שקולה לסיבוב המערכת בזווית של 180 מעלות, כלומר \ \pi רדיאנים. אם לחלקיקים ספינים S1 ו-S2, תקבל פונקציית הגל המשותפת שלהם פאזה כוללת של. עבור שני חלקיקים זהים בעלי ספין S, פאזה זו היא.
Here Comes My Baby
Here Comes My Baby (בעברית: "הנה באה נערתי") הוא שיר פופ שכתב קט סטיבנס. השיר הוקלט לראשונה ב-1967 על ידי להקת הטרמלוס והפך ללהיט בבריטניה, קנדה, וארצות הברית. הוא הגיע למקומות הרביעי, השביעי וה-13 בהתאמה. סטיבן הקליט את השיר ב-1 בפברואר 1967, והוא יצא באלבומו "Matthew and Son" במרץ 1967.
פרנסואה הראשון, דוכס לורן
ביוגרפיה
פרנסואה נולד ב-23 באוגוסט 1517 בננסי, לאנטואן, דוכס לורן ורנה מבורבון, בתם של ז'ילבר, רוזן מונטפנסייה וקיארה גונזאגה. בצעירותו התארס פרנסואה עם אן מקלווה, בתם של יוהאן השלישי, דוכס קלווה ומריה מיוליך-ברג, אולם בשנת 1535 בוטל השידוך, ובשנת 1540 היא התחתנה עם הנרי השמיני, מלך אנגליה.
יחסי יוון–פולין
יחסי יוון–פולין הם היחסים הדיפלומטיים שבין הרפובליקה ההלנית לבין רפובליקת פולין.
סקירה כללית
אזרחי יוון לא חייבים באשרה כדי להיכנס בגבולותיה של פולין. גם אזרחי פולין לא חייבים באשרה כדי להיכנס בגבולותיה של יוון.
הגירה בלתי חוקית לארצות הברית
אוכלוסיית המהגרים הבלתי חוקיים בארצות הברית מוערכת כיום בכ-12 מיליון בני אדם. ההערכה היא כי 57% מן המהגרים הבלתי חוקיים מגיעים במקור ממקסיקו, 24% משאר אמריקה הלטינית, ו- 19% ממקומות אחרים בעולם.
מסטיק (שיר)
על השיר
השיר נכתב על ידי אולארצ'יק, שגם הלחין אותו לצד אלעד אדר מפיקו. ב-7 בנובמבר 2013 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-12. ב-9 בינואר 2014 עלה למקום הראשון, שם שהה שבוע אחד בלבד. ב-6 בפברואר, לאחר שנים-עשר שבועות צעידה, יצא מהמצעד השבועי. במצעד הפזמונים העברי שנתי ה'תשע"ד הגיע "מסטיק" למקום ה-24.
יצחק דובנו
יצחק דובנו נולד בכ"ח בשבט תרע"ג לרחל ומשה בוולוצלאבק שבפולין. בנעוריו הצטיין בספורט ושימש מדריך בתנועת השומר הצעיר. ביום הולדתו ה-20, בשנת 1933 עלה לארץ ישראל, והיה ממייסדי קיבוץ נגבה (אשר שכן תחילה בנחלת יהודה). שירת בהגנה והיה בין השאר מפקד קורס מ"מים וקצין הגדנ"ע הארצי שלה (1941–1942). היה מראשוני הפלמ"ח ושימש מדריך ראשי בו. עסק בתורת לחימה ובתכנון וכתב מאמרים במערכות.
שני תלמידי חכמים שהיו בעירנו
תקציר העלילה
בעקבות סתימתו של חלון פרוץ בבית המדרש, פעולה שאותה מימן חמיו של ר' שלמה, אמר אחד הלמדנים: "תמה אני אם רשאים אנו לעשות כן, שהרי מיעטו את חלל קדושת המקום". ר' משה פנחס הגיב ואמר שהדבר מנוגד לאיסור מדאורייתא. ר' שלמה רצה להרגיע את השניים ולומר שהדבר שהיו צריכים לעשות כבר נעשה, אך כשראה את ר' משה פנחס "שהוא מקפץ וצועק ומגבב ראיות על גבי ראיות", עשה תנועת ביטול בידו, והוסיף לכך קנטור מזלזל שהופנה לעברו של משה פנחס הרווק - "א בחור מאכט קידוש אויף א גרויפ" (רווק עושה קידוש על גריס). המספר מעיר על כך: "פתגם זה איני יודע מניין הוא, אבל מקובל היה בעירנו לקנטר בו את הבחורים שדחקו עצמם לעמוד במקום הגדולים".
השנאה
עלבונו הקשה של ר' משה פנחס הופך לשנאה עזה לר' שלמה. השנאה אינה נובעת רק מהעלבון האישי, הנקודתי, אלא גם מפער המעמדות שבין העולב לנעלב. שמואל ביאלובלוצקי ציין: "ר' שלמה אינו האובייקט של השנאה העיקרית, הוא רק גרם לה שהיא תבוא. ... שנאה זו היא התקוממות הלמדן העממי כנגד הלמדן האריסטוקרט."
אף שנראה ששנאתו של ר' משה פנחס אינה יודעת גבולות, יש לה גבול. כאשר אמו מציעה לו שתיתן את שמו של ר' שלמה לאדם ש"כשהוא מקלל אדם בשמו ובשם אמו עושה הוא אותו עפר ואפר", מזדעזע ר' משה פנחס.
הקהילה היהודית
בתחילת הסיפור מתואר הכבוד שחלקו בני הקהילה לגביר: "באותו היום כתב גביר אחד תנאים לבתו שנתארסה לבן גדולים מעיר אחרת ויצאה כל העיר להקביל את פני החתן שבא עם אביו הגאון, ולא נשתייר אדם אחד בקלויז".
פסקת הסיום
דוד צימרמן ציין:
הזיקה בין סיפור זה לסיפורם של רבי יוחנן וריש לקיש בתלמוד
חוקר הספרות חיים וייס מוצא זיקה בין הסיפור "שני תלמידי חכמים שהיו בעירנו", שגם בו נקודת המפנה היא פתגם מעליב הנאמר בעת ויכוח הלכתי, ובין סיפורם של רבי יוחנן וריש לקיש. וייס מציין:
שריף טירספול
סגל נוכחי
(בהשאלה מא.א.ק. אתונה) (בהשאלה מפרוגרס נידרקורן)
ברומה
ארמינדו טואה נה בנגנה (בפורטוגזית: Armindo Tué Na Bangna; נולד ב-24 באוקטובר 1994 בביסאו שבגינאה ביסאו), הידוע בכינוי ברומה (בפורטוגזית: Bruma), הוא כדורגלן פורטוגזי יליד גינאה ביסאו המשחק בעמדת קשר הכנף בקבוצת ספורינג בראגה, בהשאלה מפנרבחצ'ה, ובנבחרת פורטוגל.
אסון המכביה
לאחר האסון
שנים רבות הייתה באזור האסון פינת זיכרון בלתי רשמית ובה מכתבי הזדהות עם הנספים, נרות נשמה וקישוטים שונים. בשנת 2005 הקימו עיריית תל אביב-יפו ועירית רמת גן גשר גדול ואיתן במקום, הנקרא "גשר המכביה ה-15" ופינת הזיכרון הוחלפה בלוח הנצחה עשוי שיש.
טקס חציית המשווה
בצי הצרפתי
הטקס התחיל בכינוס כל המוטבלים בחרטום האניה וטיהורם במי זרנוק בלחץ מאוד גבוה. משם עברו לברכת ההטבלה כאשר בדרך עברו בין ותיקי הצוות שמלאו להם את האוזניים, את הביצים ואת הגוף בגריז מכונות שרוף. בבריכה טבלו עד מעבר לראש כאשר הכי שמנים מצוות הסיירת החזיקו בכוח את הראש מתחת למים עד שהתחילו לשתות. עם היציאה מהבריכה עמדו נחמדים אחרים מהצוות ושפכו עליהם קמח. בתום הטקס שוחררו הקדטים להתקלח, אך רק הראשונים הספיקו לגרד את הטינופת, גריז ובצק מהשיער, כי המים המתוקים נגמרו.
נחתות
בשנת 1974 עברו שלוש הנחתות 60 מטר את קו המשווה כל אחת בנפרד. שם המבצע היה הפלגת ציפור עדן.
פיגוע מקרר התופת בכיכר ציון
השפעות הפיגוע
לזכרם של נרצחי הפיגוע נקרא בית כנסת בשכונת נווה יעקב בירושלים בשם "בית ציון ואוהל איתן". מדי שנה, בכ"ה בתמוז, נערכת אזכרה בבית הכנסת לחללי הפיגוע עם בני משפחותיהם של הנרצחים
כמעט מלאכים
העונה הראשונה
העונה הראשונה מספרת את הסיפור של חבורת נערים - מריאנלה "מר" רינלדי (מריאנה אספוסיטו), רמירו "רמה" אורדונייז (גאסטון דלמהאו), חואן "טצ'ו" מוראלס (ניקולס ריירה), חסמין רומרו (אאוחניה סוארס) מוניטו/מתאו (נזרנו אנטון), אללי אורדונייז (גואדלופה אנטון) ז'קה בניטז (סטפנו דה גרגוריו). הילדים גרים בבית יתומים שממוקם באחוזת אינצ׳אוסטי ומנוהל על ידי ברטולומה בדוז'ה אגווארו (אלחו גרסיה פינטוס) ומנהלת הבית שלו - חוסטינה מררדה גרסיה (חוליה קלאבו) אשר מנצלים ומכריחים את הילדים על מנת שיגנבו ויעבדו בעבורם. לברטולומה יש אחות מפונקת ורעה בשם מלווינה (חימנה אקרדי). הכל משתנה כאשר מגיעים סיילו מחיקו (אמיליה אטיאס), לוליינית קרקס, וניקולס באוור (ניקולס וסקאס) ארכאולוג שמחפש במשך שנים את האאודמון (אי האושר) אשר בא עם חברו הטוב מוגלי (חררדו צ'אנדו) ובנו כריסטובל (תומאס רוס), שיסייעו לילדים של הקרן. וסנטיאגו בדוז'ה אגווארו (חואן פדרו לנסאני), בנו של ברטלומה, אשר בהמשך יגלה את כל האמת על אביו והקרן בית יתומים ויתאהב במר ויהיה איתה בזוגיות.
בין האירועים בעונה הראשונה: ניקו מגלה שמרכוס הוא אביו הביולוגי של כריסטובל. מר מוצאת את אמה, חוליה, ותגלה שאסטפניה "טפי" שמתעללת בה היא אחותה המאומצת. האחים אללי ורמה ינסו לחפש את הוריהם אך כאשר הם מוצאים את אמא שלהם היא אומרת להם שהיא לא רוצה אותם ושנטשה אותם בגלל בעלה החדש. טצ׳ו וחסמין מתאהבים אך נצ׳ו עושה הכל כדי להפריד ביניהם. טיאגו יתעמת עם אביו. בנוסף לכך, בעזרתה של סיילו, טיאגו, מר, רמה, חסמין וטצ'ו מקימים להקה. מלווינה בהריון מניקו ובגלל זה הם מתחתנים. ניקולס וסיילו שולחים את ברטולומה וחוסטינה לכלא עקב ההתעללות בילדים.
העונה השנייה
פרקים 167–326 (160 פרקים)
כעת כשהילדים תחת חסותם של סיילו וניקו והם יכולה לנהל חיים נורמליים בבית הקסום. אליהם מצטרפים גם לוקה פרנצ'ני (ויקטוריו ד'אלסנדרו), ולריה גוטיירס (רוסיו איגרזבל), קרידד מרטינה קואסטה (דניאלה איטה), אסטפניה "טפי" אלורדי (קנדלה וטראנו), ברונו סימון רודריגז ארצ'בלטה (פאבלו מרטינס), איגנסיו "נצ'ו" פרס אלסמנדי (אגוסטין סיירה) ומלודי פס (מריה דל סרו). עקב האירועים בעונה הקודמת ניקו מחפש את כריסטובל ומלווינה ובעזרת סלבדור (ניקולאס פאולס) חברו הוותיק מוצא אותן, ועוזר למלווינה ללדת את בתם והם קוראים לה אספרנסה (תקווה).
העונה השלישית
הפרק הראשון ממשיך מנקודת הסיום של העונה השנייה ובו מצטרפים מספר דמויות חדשות: פדרו ולונה - זוג אחים, קיקה, לוס יושבת ראש השרים (מרסדס פונס), תאו גורקי (בנחמין אמדאו) אריאל (רומינה ז'אן), אספרנסה/הופ (חימנה ברון), פס באוור (אמיליה אטיאס),וקמילו אסטרז'ה(מריאנו טורה). הילדים פותחים את הספר בעל שבעת המנעולים ומגלים שהספר הוא למעשה מפתח מאאודמון לעתיד; הספר מתחבר לשער החיצוני של אאודמון, שהוא למעשה השעון של עליית הגג בבית, ואילו המזרקה שימשה כשער כניסה אל העתיד. כל החברים נשאבים לעתיד ויוצאים למסע, כל אחד בדרכו. הם פוגשים את פס באוור (אמליה אטיאס), בתם של סיילו וניקולס, נערה צעירה וקופצנית הדומה בבירור לסיילו. בנוסף הם פוגשים את אספרנסה באוור (חימנה ברון), בתם של מלווינה וניקולס, נערה הדומה לאמה בדרך החשיבה ובהתנהגות, הילדים מגלים כי נסעו 22 שנה לעתיד. הבנות מסייעות לילדים לגלות את משימתם - עליהם לשנות את העתיד כדי שהעבר שלהם בשנת 2009 ושעתיד העולם יהיה טוב יותר.
במהלך העונה על גיבורי הסדרה למנוע את מותה של פס, מפני שביום שבו פס תמות חואן קרוס יצליח לחזור לאאודמון ואז העולם ייחרב. שתי דמויות חוזרות ל-2009 - קרידד וחוסטינה. קמילו מגשים את הנבואה והורג את פס. טיאגו ההרוס ולא יכול להשלים עם העובדה חוזר לעבר ומשנה את הדברים כדי שפס לא תמות וכשהוא חוזר הוא מגלה מציאות חדשה. באותו זמן חסמין מתחילה לראות חיזיון נורא שבסופו היא רואה את עצמה מתה. לוס, ראש מועצת השרים, מתנכלת למנדליי וגורמת לקשיים, ואנו מגלים למה לוס נטפלת למנדליי. ב-2009 חטפו את לוס וביימו את מותה, ובנוסף השתילו לה צ'יפ למוח, ועשו לה אימונים קשים ושטיפת מוח נגד תושבי הבית הקסום שגרמו לה להיות רעה. חוסטינה חוזרת לעבר ושם מגלה את הדבר, ונחטפת גם היא. שתיהן נחטפות למקום שנקרא מפרץ "הנסיך הקטן". חוסטינה יולדת שם את חואן ולמרות זאת היא לא מתה בלידה כמו שכולם חשבו אלא נהרגת על ידי החוטפים.
העונה הרביעית
העונה הרביעית מתרחשת שישה חודשים אחרי הפיצוץ בסוף העונה השלישית. הצופים מגלים כי לוס מחקה לאנשים שחטפה את הזיכרון והשתילה להם זיכרונות אחרים. בעזרת צ'יפ שבעזרתו היא יכולה אפילו להרוג אותם - מר, חסמין, רמה, נצ'ו, ליאון (ז'קה), אספרנסה ותאו. הם לא זוכרים את עברם ובטוחים שהם גרים בעיר החדשה ולומדים בבית הספר "נה" אשר את כל העיר מקיפה חומה. זוהי התחלתו של "עידן חדש" לפי לוס,יו"ר השרים. בזכרונות החדשים שנתנו להם הושתלו זכרונות רעים על "המתנגדים" שהם חבריהם. שאר החברים שניצלו מהפצצה - טיאגו, טצ'ו, מלודי, טפי, לוקה, ולריה, סימון וג'וני (דמות חדשה),הם מקימים תנועת מחתרת שנקראת "תנועת ההתנגדות". הם גרים בבית של הסבים של ג'וני באמצע היער והם היחידים שיכולים להגיע אליו. וכל זאת בזמן שבעיר מציגים אותם בתור "פראים", כלומר מסוכנים מאוד.
פסקול הסדרה
לצד להקת טין אנג'לס התקיימה להקת MAN, אשר חבריה היו אסטפניה (טפי) אלורדי רינלדי (קנדלה וטראנו), איגנסיו נצ'ו פרס אלסמנדי (אגוסטין סיירה), סימון ארצ'בלטה (פאבלו מרטינס), ולריה (ולה/ולרי) גוטיירז (רוסיו איגרסבל ) ומלודי פס (מריה דל סרו). להקה זו התקיימה רק בסדרה ולא קיימה סיבובי הופעות עצמאיים.
מיקוש משאית חברי רמת הכובש
מיקוש משאית חברי רמת הכובש התרחש ב-4 באוגוסט 1938, במהלך ימי המרד הערבי הגדול. משאית שהובילה פועלים מבין חברי הקיבוץ עלתה על מוקש ועקב כך נהרגו שמונה מיושביה.
ביום חמישי, 4 באוגוסט 1938, בשעה 16:00 אספה משאית 17 פועלים, רובם חברי הקיבוץ, שעבדו בפרדסים שבקרבתו. המשאית נסעה חזרה אל היישוב. מטעמי זהירות נסעה המשאית לא בכביש שליד הכפר מיסכה, הקרוב למשק, אלא בכביש אחר. לפניה נסע טנדר ובו חמישה נוטרים, שחלקם הלכו ברגל לצידו. הנוטרים לא הבחינו בדבר מה חשוד, אך אחד מגלגליה האחוריים של המשאית פגע במוקש שהוטמן בדרך על ידי כנופיה ערבית והוא התפוצץ.
מכוח ההתפוצצות הועפה המשאית באוויר והתפרקה, ורוב יושביה נפגעו. שישה נהרגו במקום ושבעה נפצעו.
קול ההתפוצצות נשמע היטב בקיבוץ ובכפר סבא. שוטרים, נוטרים ורופאים הגיעו למקום הפיגוע ומצאו את הנפגעים פזורים על פני שטח נרחב. הפצועים הועברו לבית החולים בילינסון. אחד מהם מת מפצעיו בלילה ושני מת למחרת.
הידיעה על האסון חוללה אבל כבד בקיבוץ וביישוב היהודי בארץ.
דילן טונס
ביוגרפיה
טונס נולד בדיסט שבפלנדריה.
BMC Racing Team (2015–2018)
ב-2017, רשם טונס את ההישג הגדול הראשון שלו, כשסיים במקום השלישי בלה פלש ואלון, שנייה לאחר אלחנדרו ולוורדה המנצח, כשדן מרטין נמצא בין שניהם. הוא ערך את הופעת הבכורה שלו בג'ירו ד'איטליה אך לא בלט, כשהתוצאה הבכירה שלו הייתה מקום 20 בקטע ה-6. הוא סיים שמיני בגרנד פרי קרמי. לאחר מכן החלה הפריצה של טונס, ראשית הוא ניצח בטור דה וואלני, לאחר שגם ניצח את הקטע השלישי והחמישי במרוץ. טונס גם ניצח את קטגוריית הנקודות. לאחר מכן הוא ניצח ב לאחר שניצח את הקטע השלישי, כשהוא מקדים את פטר סאגאן ואת רפא מייקה. בדירוג הכללי, הקדים טונס את מייקה ב-2 שניות ואת ווט פולס ב-3 שניות. לאחר המרוץ הזה, ניצח טונס את המרוץ הארקטי של נורווגיה, כשהוא מנצח את הקטע הראשון והאחרון. טונס גם ניצח את קטגוריית הרוכב הצעיר ואת קטגוריית הנקודות. לקראת סוף העונה, סיים במקום ה-6 בגרנד פרי דה וואלני.
יחסי ארצות הברית–בחריין
היסטוריה
ב-1991, שתי המדינות חתמו על שיתוף פעולה ביטחוני.
צינוניים
דגים אלה חיים באוקיינוסים השקט והאטלנטי בעומק רב בקרבה לקרקעית, לעיתים בין ספינות טרופות ומערות ימיות. הם חיים גם בימים רדודים יותר כמו חלק מהים התיכון.
האי קאלוורט (קולומביה הבריטית)
האי ממוקם ממזרח למפרץ המלכה שארלוט באזור החוף של קולומביה הבריטית (החוף המערבי של קנדה) כמאה קילומטרים צפונית לעיר פורט הארדי שבקצהו הצפוני של האי ונקובר.
שמורת טבע
חלקו הצפוני של האי קאלוורט מהווה חלק משמורת הטבע הפרובינציאלית האקאי.
ראות אטמוספירית
הגדרות
בנוסף יש לציין שהראות אמורה להיות תכונה של האטמוספירה בלבד, אולם בתנאי תאורה שונים (למשל אור מונוכרומטי באורכי גל שונים, או אור מנורה לעומת אור השמש) ערך הראות יהיה אחר, ולכן לצורך השוואה יש למדוד את הראות בתנאי תאורה שווים, או לנרמל את התוצאה בתאורה יחד עם תגובת הגלאי (או העין).
קופוניוס
הנציב וסמכויותיו
קופוניוס התמנה בשנת 6 לספירה על ידי קוויריניוס, נציבה של סוריה, אליה הייתה כפופה יהודה, ושלט ביהודה עד לשנת 9 לספירה. קופוניוס, ראשון הנציבים ביהודה, היה בעל תואר procurator ("משגיח", אם כי מכנים אותו "נציב"), והיה בן מעמד הפרשים הרומי. הוא היה כפוף לנציב הרומי בסוריה, מי שהיה ממעמד הסנאטורי וקונסול לשעבר - לגאטוס על-פי המינוח הרומאי. סמכויות הפרוקוראטור היה נרחבות: צבאיות (פיקוד על חיל עזר רומי); שיפוטיות, ובכללן סמכות ה-ius gladius ("זכות החרב", המקנה את הזכות לפסוק בדיני נפשות); סמכויות אכיפה בתחום גזרי הדין וסמכויות כלכליות, כגון גביית כספי המיסים והעברתם לאוצר הרומי; סמכויות מינהליות, שעניינן עמידה בראש מערכת הפקידות הרומית. מקום מושבו של הפרוקוראטור היה בקיסריה.
טימותי ואה
נבחרת לאומית
במרץ 2018 ערך את הופעת הבכורה בנבחרת הבוגרת כשנכנס כמחליף בדקה ה-86 במשחק הידידות עם נבחרת פרגוואי. חודשיים לאחר מכן הבקיע את שער הבכורה בנבחרת בניצחון 3–0 על נבחרת בוליביה.
נכלל בסגל נבחרת ארצות הברית לטורניר מונדיאל 2022.
תוכנית אל-עריש
קרבתו הגאוגרפית של ואדי אל-עריש לגבולות ארץ ישראל שימשה בידי הרצל נימוק מכריע במאמציו לשכנע את חבריו בוועד הפועל הציוני, כי עדיף להסתפק בתחליף ארעי, עד שיבשילו התנאים לצ'רטר על ארץ ישראל. כדי לבדוק את אפשרות ההתיישבות בסיני נשלחה משלחת סקר מטעם ההסתדרות הציונית, שכללה מומחים לחקלאות, השקיה וכיוצא בזה. הרצל גם יצא לביקור מיוחד במצרים במהלכו נפגש עם הלורד קרומר (הנציב הבריטי) ועם שר החוץ המצרי בוטרוס ראלי.
רוברט רייך
שנותיו הראשונות וקריירה
רייך למד בתיכון על שם ג'ון ג'יי בניו יורק, וסיים תואר ראשון בהצטיינות יתרה בדארטמות' קולג' ב-1968, כשהוא אף זוכה במלגת רודז ללימודי פכ"מ (פילוסופיה, כלכלה ומדע המדינה) באוניברסיטת אוקספורד. בעודו בדארטמות', נפגש רייך לדייט עם הילרי רודהם, אז סטודנטית לתואר ראשון במכללת ולסלי. בעודו לומד באוקספורד באמצעות מלגת רודז, פגש רייך לראשונה את ביל קלינטון, אף הוא סטודנט שזכה במלגת רודז. על אף שגויס להשתתף במלחמת וייטנאם, נכשל רייך מלעמוד בדרישות הפיזיות לשירות, בשל העובדה שגובהו לא הגיע לחמש רגליים (כ-152.4 סנטימטר). בהמשך סיים רייך תואר שני במשפטים מבית הספר למשפטים של אוניברסיטת ייל, שם שימש רייך כעורכו של ה-Yale Law Journal. בייל היה רייך בן כיתתם של הקלינטונים, של קלרנס תומאס ושל ריצ'רד בלומנטל.
בשנים 1973–1974, שימש רייך עוזרו המשפטי של השופט פרנק קופין, נשיא בית המשפט הפדרלי לערעורים למחוז הראשון, ובשנים 1974–1976, שימש כעוזרו של פרקליט המדינה של ארצות הברית, רוברט בורק. ב-1977 מינה נשיא ארצות הברית ג'ימי קרטר את רייך לתפקיד מנהל הצוות לתכנון מדיניות של נציבות הסחר הפדרלית.
לאחר ממשל קלינטון
בספטמבר 2005 העיד רייך נגד ג'ון רוברטס בשימועים לקראת אישור מינויו לתפקיד נשיא בית המשפט העליון של ארצות הברית.
עמדות פוליטיות
בתגובה לשאלה באשר להמלצתו לנשיא ארצות הברית הנכנס, ביחס להכנסה ברת-קיימא והוגנת, ולחלוקת עושר, אמר רייך: "הרחבת זיכוי מס מההכנסה (סוג של מס הכנסה שלילי) - תוספת שכר לבעלי הכנסות נמוכות, ומימונו במס הכנסה שולי גבוה יותר לחמשת האחוזים העליונים. לטווח הארוך, להשקיע בחינוך לקהילות בעלות הכנסה נמוכה יותר, החל בחינוך לגיל הרך ולאורך כל הדרך עד לגישה טובה יותר להשכלה גבוהה".
מטמון גורדון
בשל עיטור הצלב בתוך המגש, מערכת הכלים מזוהה באופן חד משמעי כנוצרית. המלך המרובינגי כלוביס הראשון התנצר ב-496 כך שהגביע והמגש עשויים להיות מהתקופה המרובינגית המוקדמת או מסוף התקופה הגאלו-רומית.
רוק ברזילאי
במהלך שנות ה-80 הופיע דור חדש של יוצרים בתחום הרוק, אשר הושפעו מפאנק, מפוסט-פאנק ומהגל החדש, ואלה ניצבו כנגד ה-MPB, במידה דומה לדרך בה מיצב הפאנק את עצמו כנגד הפרוגרסיב רוק. הרכבים שהחלו את דרכם בהופעות במועדונים, דוגמת "Barão Vermelho" ("הבארון האדום") או "Paralamas do Sucesso" ("מגיני הבוץ של ההצלחה"), שתי להקות מריו דה ז'ניירו, פרצו לתודעת קהל הרוק בברזיל, בעיקר בקרב הדור הצעיר.
ג'ייקוב ברנט
חיים אישיים
ברנט מתגורר בקנדה ונמצא בזוגיות.
שולי נתן
ביוגרפיה
שולי נולדה בלונדון בשם מרים שולמית בורנפרוינד לציירים חוה נתן (בתו של הטנור אברהם נתן) ויהושע בורנפרוינד. היא עלתה ארצה בגיל צעיר מאוד, והתגוררה בווילהלמה (בני עטרות של ימינו) ולאחר מכן בשכונת רמת חן ברמת גן. בוגרת תיכון בליך. את שירותה הצבאי עשתה כמורה חיילת בחבל לכיש והתגוררה עם שמונה בנות בישוב הקהילתי נהורה ליד קרית גת ובד בבד למדה גיטרה. כשפתחה בקריירה מוזיקלית אימצה את השם נתן, שם נעוריה של אמה, וקיצרה את שמה הפרטי לשולי.
בשנת 2010 החלה לעבוד עם חבורת הזמר "בנות מסילות" וחידשה איתן את השירים "אנא בכח" ו"הליכה לקיסריה".
רובה בראונינג אוטומטי
רובה בראונינג אוטומטי (אנגלית: Browning Automatic Rifle, או בראשי תיבות: BAR) היא משפחה של רובים אוטומטיים ומכונות ירייה קלות שהיו בשימוש צבא ארצות הברית וצבאות אחרים במהלך המאה ה-20.
מסעד ברהום
חיים אישיים
פרופ' ברהום נשוי לד"ר מארי נופי-ברהום, אנדוקרינולוגית ילדים, רופאה בכירה במכון לאנדוקרינולוגיה וסוכרת בילדים, מרכז רפואי העמק, ומנהלת מרפאה של קופת חולים הכללית בנהריה, ולהם שלוש בנות. המשפחה מתגוררת בכפר ורדים.
חוסה מארטי
קורות חייו
על שמו של חוסה מארטי קרוי נמל התעופה של הוואנה.
איכהורניה
פולשנות כצמח אקזוטי
באזורים מסוימים נמצא שימושים לצמחים המרובים, כמו מזון לבקר והפקת אנרגיה ירוקה. לאחרונה החלו להשתמש בהם לטיהור מי שופכין בזכות קצב גידולם המהיר ויכולתם לסבול רמות גבוהות של זיהום. חלקים מהצמח משמשים ליצירת מלאכות יד מסורתיות בדרום אסיה.
כביש 450
לאחר האינתיפאדה השנייה נחסם קטע בקצהו הדרומי בעקבות בניית גדר ההפרדה. הכביש מתחיל על יד ביתוניא ובהמשך עובר במרכז הכפרים עין עריכ ודיר איבזיע, ומקשר בין אזור רמאללה ליישובים פלסטיניים. קטע זה של הכביש אסור לכניסת ישראלים.
בנג'מין בריטן
קריירה
את "הסונטות הקדושות של ג'ון דון" כתב בשנת 1945, לאחר סיור במחנות הריכוז בגרמניה. יצירה זו ואחרות לקול ופסנתר זיכו אותו באירופה בתואר "מחדש השיר האנגלי האמנותי".
קלמנט אטלי
חבר הפרלמנט 1922–1931
כאשר עלה מקדונלד לשלטון קיבל אטלי לראשונה משרה ממשלתית, ובממשלתו הראשונה של מקדונלד הוא שימש תת-שר המדינה לענייני מלחמה (Under-Secretary of State), הדרגה הנמוכה משלוש הדרגות הממשלתיות הנהוגות בבריטניה, שחבריה אינם חברים בקבינט.
באופוזיציה 1931–1940
בשנות ה-20 ובתחילת שנות ה-30 תמכה מפלגת הלייבור בהתנגדות לחימוש ובשאיפה למימוש ביטחון קולקטיבי במסגרת חבר הלאומים. עם עליית הפאשיזם והנאציזם נראתה עמדה זו כרלוונטית פחות ופחות. מנהיג המפלגה, לנסבורי, היה פציפיסט מושבע, שאף ביקר באמצע שנות השלושים אצל אדולף היטלר ואצל בניטו מוסוליני כדי להגיע עמם להבנות. בספטמבר 1935 החליטה ועידת המפלגה כי המפלגה תתמוך בסנקציות של חבר הלאומים כנגד איטליה הפשיסטית אם זו תמשיך בתוקפנותה באתיופיה. בתגובה החליט לנסבורי כי אינו יכול עוד להישאר בראשות המפלגה. אטלי וקריפס ניסו להניאו מההתפטרות, אך הוא עמד בשלו. באוקטובר 1935 הודיע לנסבורי לסיעה על התפטרותו. בהצבעת חברי הסיעה התקבלה ברוב גדול החלטה הקוראת לו לשוב, אך הוא סירב, ואטלי מונה במקומו למנהיג זמני ימים ספורים לפני הבחירות הכלליות. עם מינויו לראש המפלגה, היה אטלי ליושב ראש האופוזיציה.
הבחירות בשנת 1945
צ'רצ'יל עמד תחת לחץ של חברי מפלגתו לקיום בחירות מהירות על מנת לנצל את האווירה הציבורית החיובית עקב הניצחון במלחמה ואת תדמיתו כגיבור שעמד לבדו וניצח במלחמה. ב-23 במאי 1945 התפטר צ'רצ'יל, ובאותו יום הורה לו המלך ג'ורג' השישי להקים ממשלת מעבר עד לבחירות. אטלי לא הוזמן להיות חלק מממשלת מעבר זו, ובמשך כחודשיים לא היה שר בממשלת בריטניה.
אברהם הירשזון
ביוגרפיה
שימש מזכ"ל הנוער הלאומי בשנים 1970–1992. בשנת 1983 נכנס לכנסת העשירית ברשימת הליכוד. התפטר לאחר חצי שנה כשהצטרף להסתדרות העובדים הלאומית. בשנת 1987 יזם וניהל את פרויקט "חידון הגבורה היהודית", מפעל זיכרון לאומי להנצחת הגיבורים היהודיים בתקופת השואה. בכנסת ה-13 נבחר שוב ברשימת הליכוד וכיהן כחבר הכנסת ברציפות עד 2009.
בין 2003 עד תחילת 2005 כיהן כיו"ר ועדת הכספים וב-10 בינואר 2005 החליף את גדעון עזרא בתפקיד שר התיירות, ובתחילת 2006 כיהן בנוסף כשר התקשורת.
קלמנט אטלי
הכלכלה
בנושא הדיור לא עמדה הממשלה ביעדיה. נושא זה הוטל על בוואן, שהיה שקוע רובו ככולו בבעיות הלאמת בתי החולים ויצירת שירותי הבריאות, ולא הצליח להתמודד גם עם נושא מורכב זה. על אף ההבטחה מימי הבחירות כי מדי שנה תבנה הממשלה 300,000 בתים, נבנו בפועל 55,600 ב-1946, 139,600 ב-1947 ו-227,600 ב-1948. שיעור זה היה נמוך מהדרוש ומהציפיות. הנזק שנגרם מההפצצות במלחמה ומשכנות העוני מלפני המלחמה היו קשים מאוד לשיקום. לכך תרם המחסור בחומרי בנייה ובכוח האדם שיצרה המלחמה עקב השיעור הגדול של המגויסים שטרם שוחררו.
אברהם הירשזון
הרשעתו בפלילים
ב-20 במרץ 2007 נחקר הירשזון במשטרת ישראל. לאחר החקירה נטען בעיתונות כי עלו נגדו חשדות הקשורים לקבלה שלא כדין של כספים במסגרת פעילותו בהסתדרות העובדים הלאומית ובעמותת ניל"י הקשורה אליה, מתן הלוואה לאיש ציבור בכיר, וקבלת ההחזר בהמחאות דחויות שלא נגבו, שימוש שלא כדין בכספים ובמשאבים הקשורים במצעד החיים, והעסקת עובד זר ללא היתר. הירשזון הכחיש את כלל הפרסומים, ועל אף זאת השעה עצמו מהתפקיד ב-22 באפריל ל-3 חודשים. מאז כיהן כשר בלי תיק, עד התפטרותו מהממשלה ב-1 ביולי 2007. ב-4 ביוני 2008 הוגש נגדו כתב אישום בבית המשפט המחוזי בתל אביב באשמת הלבנת הון, רישום כוזב במסמכי תאגיד, גנבה, קבלת דבר במרמה והפרת אמונים. בכתב האישום נטען שהירשזון גנב ארבעה מיליון שקלים מכספי הסתדרות העובדים הלאומית, שאת רובם נטל לעצמו. ב-8 ביוני 2009 הרשיע אותו בית המשפט בשישה סעיפים ובהם קבלת דבר במרמה בנסיבות מחמירות, מרמה והפרת אמונים בתאגיד, הלבנת הון ורישום כוזב במסמכי תאגיד. ב-24 ביוני נגזר דינו לעונש מאסר בפועל של חמש שנים וחמישה חודשים, מאסר על תנאי של שנה וקנס של 450,000 ש"ח. הירשזון הגיש ערעור לבית המשפט העליון, אך ערעורו נדחה. ב-1 בספטמבר 2009 נכנס לכלא חרמון לרצות את עונשו. לאחר ניכוי שליש מתקופת המאסר שנקבעה לו, שוחרר מכלאו ב-16 בינואר 2013.
חיים אישיים
הירשזון היה אלמן ואב לשלושה בנים. בנו הבכור עופר הירשזון הוא איש עסקים הפעיל בשוק ההון. בנו ברק נדון ל-7 חודשי מאסר לאחר שהורשע בעבירות של נהיגה בשכרות וקלות ראש ובגרימת חבלה של ממש אחרי תאונת דרכים שעבר שגרמה לפציעה קשה של חברתו בת ה-24.
הירשזון נפטר ב-7 במרץ 2022, בגיל 81.
קלמנט אטלי
דקולוניזציה
גם במזרח התיכון התפרקה בריטניה מנכסיה. ירדן קיבלה את עצמאותה בשנת 1946 והמנדט הבריטי על ארץ ישראל הסתיים בשנת 1948.
מצב חמור היה במלאיה, שם התבוסה הבריטית המהירה אל מול הפלישה היפנית ושנות הכיבוש היפני הביאו לפריחתה של תנועה לאומית שהתחילה כמחתרות המתנגדות לכיבוש היפני, אך המשיכה לאחר מכן בהתנגדות לשלטון הבריטי. הסכסוך היה גם בעל אופי אתני, שכן המחתרת הייתה מורכבת ברובה מסינים וקומוניסטים, בעוד שהרוב המוסלמי, המלאי, תמך בבריטים, מתוך הנחה שלאחר שידכאו את המרידה הקומוניסטית יעניקו למלאיה עצמאות. ביוני 1948 פרץ מרד מזוין, שהביא להכרזת מצב חירום במושבה. הלחימה נמשכה למעשה עד שנת 1960, זמן רב לאחר נפילת ממשלת אטלי.
מורשתו של אטלי
במדיניות החוץ היה אטלי בין מעצבי פניו של העולם שלאחר המלחמה. הוא הוכיח עצמו כבעל ברית נאמן לארצות הברית עם תחילת המלחמה הקרה, פעל לשיקומה של אירופה וליצירת הבסיס לשיתוף הפעולה העתידי בין בריטניה והיבשת, ולדקולוניזציה והענקת שלטון עצמי והגדרה עצמית למאות מיליונים ברחבי העולם.
העיסוק באטלי ובדמותו עודו נמשך בבריטניה. אטלי עצמו פרסם אוטוביוגרפיה בשם "כפי שזה קרה" (As it Happened) בשנת 1954, וכן התפרסם בשנת 1961 ספר המבוסס על ראיון שערך עם רוי ג'נקינס שהיה לאחד מהוגי הדעות החשובים של הלייבור בתקופה שלאחר אטלי. עוד בחייו, וכן לאחר מותו, התפרסמו ביוגרפיות רבות נוספות, שזכו לעניין ולהצלחה. יש הרואים בצניעותו ובמנהגו השקט משום ניגוד לראוותנות והשחיתות המיוחסים לפוליטיקאים הבריטים כיום.
רפיק חאג'-יחיא
ביוגרפיה
בשנת 1989 נבחר לראשונה לתפקיד ראש עיריית טייבה, כהונה שבה החזיק עד לשנת 1998. במקביל כיהן כסגן יו"ר מרכז השלטון המקומי וכן כסגן היו"ר הארצי לרשויות המקומיות הערביות.
הצי החמישי של ארצות הברית
הצי החמישי הוקם ב-26 באפריל 1944, ופורק לאחר המלחמה. בעידן מלחמת המפרץ הראשונה, נערכו באזור המפרץ הפרסי סיורים של ספינות מהחוף המזרחי והחוף המערבי של ארצות הברית, ולא היה צי מוגדר לשם כך. ביולי 1995, רצף האירועים באזור העלה את הצורך בצי נוסף. לאחר תרדמת של 48 שנים, הצי החמישי של ארצות הברית הופעל מחדש וכיום הוא משייט במפרץ הפרסי, בים סוף ובים הערבי. מפקדות הצי ממוקמות במנאמה, בחריין.
האינפנטה קרלוס, רוזן מולינה
האינפנטה קרלוס, רוזן מולינה (בספרדית: Carlos de Borbón; 29 במרץ 1788 – 10 במרץ 1855) היה הטוען לכתר ספרד, ובכך הביא לפרוץ המלחמות הקרליסטיות.
קולוניאליזם בארץ ישראל במאה ה-19
אנגליה
אנגליה הקימה את הקונסוליה הראשונה בירושלים בשנת 1838. בצמוד לה הוקמה בשנת 1841 כנסיית המשיח של הכנסייה האנגליקנית מול מגדל דוד. עקב מגבלות הממשל הטורקי, תחילה נבנתה קתדרלה פרטית ליד הקונסוליה בשם קתדרלת סנט ג‘יימס, לכאורה לשימוש עובדי הקונסוליה. בהמשך, נבנתה כנסיית המשיח ובה כתובות בשפה העברית. המטרה הייתה להביא ליד המרת דת של היהודים. פעילות זו הייתה לה הצלחה מועטה, עם התנצרות קבוצת קטנה של תלמידי הגר"א. מוסדות נוספים שהוקמו הם בית החולים של המיסיון האנגלי ובית הספר לבנות של המיסיון האנגליקני.
האינפנטה קרלוס, רוזן מולינה
המלחמה הקרליסטית הראשונה
ב-29 בספטמבר 1833 מת פרננדו השביעי, ובתו איזבלה השנייה, מלכת ספרד עלתה לשלטון במקומו, אך הסכסוך עם תומכיו של קרלוס, אשר הוכר על ידיהם כקרלוס החמישי, מלך ספרד, גרם לפריצת המלחמה הקרליסטית הראשונה. לאחר מפלתו של גיסו מיגל הראשון, מלך פורטוגל בשנת 1834 נמלט קרלוס לאנגליה, שם הציעה לו הממשלה קצבה שנתית של 30 אלף לירות שטרלינג, אם יתכחש לטענותיו ולא יחזור לספרד או לפורטוגל, אך קרלוס סירב לכך בהחלטיות. ביולי הוא עבר לצרפת, שם נתמך באופן פעיל על ידי המפלגה הלגיטימית. עד מהרה הצטרף אל חסידיו באליזונדו במערב הפירנאים בספרד, ובאוקטובר 1834 הוציאה גיסתו מריה כריסטינה, נסיכת שתי הסיציליות צו ששלל ממנו את זכויותיו כאינפנטה מספרד, דבר אשר אושר על ידי הקורטס בשנת 1837.
מרכז רקמן
ראש המרכז היא פרופ' רות הלפרין-קדרי.
מפרצון קרלוטה
גילוי ומיפוי אזור המפרצון
האירופאים הראשונים שהגיעו לאזור המפרצון, היו צידי כלבי ים, שהגיעו לאזור בתחילת המאה ה-19.
בניין הפרלמנט ההונגרי
בניין הפרלמנט ההונגרי (הונגרית: Országház) הוא מקום מושבה של האספה הלאומית ההונגרית, אחד ממבניה הבולטים של בודפשט (הונגריה) ויעד תיירותי פופולרי מאוד. הפרלמנט שוכן בפשט ברובע בלווארוש-ליפוטווארוש, בגדה המזרחית של הדנובה, בכיכר לאיוש קושוט. המבנה בנוי בסגנון התחייה הגותית (נאו-גותי) ותוכנן על ידי האדריכל היהודי אימרה שטיינדל בסוף המאה ה-19. כיום זהו המבנה הגדול ביותר בהונגריה ובמרכזו כיפה עם צריח מחודד בגובה 96 מטר.
היסטוריה
כאלף אנשים היו מעורבים בבנייתו, שבמהלכה השתמשו ב-40 מיליון לבנים, חצי מיליון אבני חן ו-40 ק"ג זהב. בניין זה היה המפואר והיקר ביותר באירופה בזמנו: במחיר הבנייה ניתן היה לבנות עיירה ל-30,000 תושבים.
כיום מהווה בניין הפרלמנט יעד תיירות פופולרי ומתקיימים בו סיורים מודרכים במספר שפות.
המבנה
כתוצאה מעושרו הרב של הבניין ומעבודות היד הרבות בתוכו, הבניין כמעט תמיד נמצא בעבודות תחזוק ושחזור.